**Zápis zo zasadnutia členskej schôdze Bobtail & Bearded collie klubu**

**dňa 28.4.2018 v Dubovej**

Prítomní: podľa prezenčnej listiny

Prítomných privítala predsedníčka klubu Ing. Bilá.

Program:

1. Otvorenie
2. Schválenie programu
3. Kontrola uznesení
4. Správa ekonóma
5. Správa poradcu chovu
6. Rôzne
7. Diskusia
8. Záver

K bodu 1

Zasadnutie členskej schôdze otvorila Ing. Katarína Bilá.

Poďakovala prítomným za účasť.

Za overovateľa zápisu bola navrhnutá pani Pásztóová a za zapisovateľku pani Pilná. Návrhy boli jednomyseľne schválené.

*Uznesenie č. 1/2018*

ČS schvaľuje za overovateľa zápisu pani Blanku Pásztóovú a za zapisovateľku pani Moniku Pilnú.

K bodu 2

M. Pilná prečítala zverejnený program členskej schôdze.

Návrh programu bol jednomyseľne schválený.

*Uznesenie č.2/2018*

ČS schvaľuje program zasadnutia členskej schôdze.

K bodu 3

Kontrolu uznesení zo zasadnutia ČS 18.3.2017 v Nitre vykonala M. Pilná.

Všetky uznesenia boli splnené.

*Uznesene č. 3/2018*

ČS berie na vedomie plnenie uznesení z ČS 18.3.2017 v Nitre.

K bodu 4

Nakoľko sa ekonómka klubu pani Mária Fülleová z rodinných dôvodov nemohla zúčastniť ČS, prečítala jej správu M. Pilná.

Ekonomický výsledok roku 2017 bol pozitívny. Správa tvorí prílohu zápisu.

*Uznesenie č. 4/2018*

ČS berie na vedomie správu ekonóma.

K bodu 5

Ing. Bilá predniesla správu poradcu chovu.

V roku 2017 boli odchované 3 vrhy, 1 bobtail, 2 bearded collie. Uchovnené boli 3 jedince.

*Uznesenie č. 5/2018*

ČS berie na vedomie správu poradcu chovu.

K bodu 6

Na ČS sa obrátil pán Michal Radič, majiteľ importovanej dospelej suky Bearded collie Djerba Ligoretto so žiadosťou o povolenie výnimky týkajúcej sa uznania RTG vyšetrení vykonaných v ČR.

Hlasovanie: Za 3, Proti 6, Zdržali sa 3.

*Uznesenie č. 6/2018*

ČS neschvaľuje povolenie výnimky na uznanie RTG vyšetrení z ČR u suky Bearded collie Djerba Ligoretto.

K bodu 7

V diskusii nebol žiadny príspevok.

K bodu 8

Ing. Bilá poďakovala prítomným za účasť na Klubovej výstave a na členskej schôdzi a popriala šťastnú cestu domov.

Zapísala: M. Pilná

Overila: B. Pásztóová